સુરત જિલ્લાના મહત્ત્વનાં શિવમંદિરો ગણાતા બારડોલીનું અતિપ્રાચીન કેદારેશ્વર મહાદેવ મંદિર, તાપી નદીના તટ પર આવેલું વાઘેશ્વર મહાદેવ મંદિર, ત્યાંથી આગળ આજ તાપી નદીના કિનારે આવેલું ગલતેશ્વર મહાદેવ મંદિર, એના ખાતે આવેલુ ઋણમુક્તેશ્વર મહાદેવ મંદિર, બારડોલીનું જાગનાથ મહાદેવ મંદિર, મહુવાનું પ્રસિદ્ધ મહાદેવ મંદિર, કામરેજનું મહાદેવ મંદિર, અનાવલ ખાતે આવેલું અતિપૌરાણિક ગણાતું કાવેરી અને કાવેરા નદીઓના સંગમ ઘાટે આવેલું શુકલેશ્વર મહાદેવ મંદિર, ઓલપાડનું સિદ્ધેશ્વર મહાદેવ મંદિર, માંડવી તાપી નદી ઘાટે આવેલું શિવમંદિર, બારડોલી-મોતારોડ પર આવેલું પૌરાણિક નાગેશ્વર મહાદેવ મંદિર સહિતના વિવિધ મંદિરોમાં પવિત્ર શ્રાવણ માસમાં ભગવાન શિવની આરાધના કરવા માટે આબાલવૃદ્ધ સૌ ભક્તો મોટી સંખ્યામાં ઊમટી રહ્યા છે, પરંતુ ભગવાન શિવને પવિત્ર નર્મદા નદી, તાપી નદી, અંબિકા નદી, કાવેરી સંગમઘાટ, ઓલણ નદી, મિંઢોળા નદી, પૂર્ણા નદીમાંથી પવિત્ર જળ કાવડ મારફતે ભરી લાવીને કેટલાય કિ. મી. પગપાળા ચાલીને કાવડિયા શિવભકતો યુવાનોના ટોળેટોળા આ પવિત્ર માસમાં નીકળી પડયા છે, જ્યાં જુઓ ત્યા રસ્તાઓ પર નદીકિનારા વિસ્તારોમાં અને શિવમંદિરોમાં કાવડિયા શિવભક્તો યુવાનોનો સંઘ શિવમંદિરોમાં દરરોજ ઊમટેલો જોવા મળી રહ્યો છે.